16.2.2023
FI
Euroopan unionin virallinen lehti
L 49/5
ETA:N SEKAKOMITEAN PÄÄTÖS N:o 3/2020, annettu 7 päivänä helmikuuta 2020, ETA-sopimuksen liitteen I (Eläinlääkintä- ja kasvinsuojeluasiat) ja liitteen II (Tekniset määräykset, standardit, testaus ja varmentaminen) muuttamisesta [2023/281]
ETA:N SEKAKOMITEA, joka
ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan, sekä katsoo seuraavaa: (1)
Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse tiettyjen ihmisravinnoksi tarkoitettujen eläinten ja tavaroiden lähetysten unioniin tuloa koskevista vaatimuksista 4 päivänä maaliskuuta 2019 annettu komission delegoitu asetus (EU) 2019/625 (1) olisi otettava osaksi ETAsopimusta.
(2)
Niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo Euroopan unioniin on sallittua, ja täytäntöönpanoasetuksen (EU) 2016/759 muuttamisesta näiden luetteloiden osalta 5 päivänä maaliskuuta 2019 annettu komission täytäntöönpa­ noasetus (EU) 2019/626 (2) olisi otettava osaksi ETA-sopimusta.
(3)
Ihmisravinnoksi tarkoitettujen eläinperäisten tuotteiden virallisen valvonnan suorittamista koskevista yhdenmukaisista käytännön järjestelyistä Euroopan parlamentin ja neuvoston asetuksen (EU) 2017/625 mukaisesti ja komission asetuksen (EY) N:o 2074/2005 muuttamisesta virallisen valvonnan osalta, sellaisena kuin on oikaistuna EUVL:ssä L 325, 16.12.2019, s. 183, 15 päivänä maaliskuuta 2019 annettu komission täytäntöönpanoasetus (EU) 2019/627 (3) olisi otettava osaksi ETA-sopimusta.
(4)
Virallisten todistusten malleista tietyille eläimille ja tavaroille sekä asetuksen (EY) N:o 2074/2005 ja täytäntöönpa­ noasetuksen (EU) 2016/759 muuttamisesta näiden todistusmallien osalta, sellaisena kuin se on oikaistuna EUVL:ssä L 325, 16.12.2019, s. 184, 8 päivänä huhtikuuta 2019 annettu komission täytäntöönpanoasetus (EU) 2019/628 (4) olisi otettava osaksi ETA-sopimusta.
(5)
Tämä päätös koskee lainsäädäntöä, joka sisältää kasvien terveyttä koskevia säännöksiä.
Kasvien terveyttä koskeva lainsäädäntö ei kuulu ETA-sopimuksen soveltamisalaan, eikä kasvien terveyttä koskevia säännöksiä näin ollen sovelleta EFTA-valtioihin.
(6)
Tämä päätös koskee lainsäädäntöä, joka liittyy muihin eläviin eläimiin kuin kaloihin ja vesiviljeltyihin eläimiin.
Tämän alan lainsäädäntöä ei sovelleta Islantiin, kuten ETA-sopimuksen liitteessä I olevan I luvun johdanto-osan 2 kohdassa täsmennetään.
(7)
Tämä päätös koskee eläinlääkintä-, rehu- ja elintarvikelainsäädäntöä.
Eläinlääkintä-, rehu- ja elintarvikelainsäädäntöä ei sovelleta Liechtensteiniin niin kauan kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten ETA-sopimuksen liitteen I alakohtaisissa mukautuksissa ja liitteessä II olevan XII luvun johdannossa täsmennetään.
Tätä päätöstä ei näin ollen sovelleta Liechtensteiniin.
(8)
Sen vuoksi olisi muutettava ETA-sopimuksen liitteitä I ja II,
(1) (2) (3) (4)
EUVL L 131, 17.5.2019, s. 18.
EUVL L 131, 17.5.2019, s. 31.
EUVL L 131, 17.5.2019, s. 51.
EUVL L 131, 17.5.2019, s. 101.